google/wiki40b huggingface dataset:
Anshan (Parsi)

Anshan (Bahasa Parsi: انشان Anšan, Tall-i Malyan atau Tepe Malyan, di negara moden Iran), adalah sebuah tempat di Penara Iran, yang terletak 36 km ke barat laut Shiraz di kawasan pergunungan Zagros wilayah Fars, barat daya Iran. Ia merupakan salah sebuah dari beberapa buah ibu negara awal bagi Elam, yang wujud pada milenia ke-3 SM.
Daerah Thames-Coromandel

Populasi

Daerah ini mempunyai penduduk seramai 27,000  pada anggaran Jun 2012. Dari anggaran tahun 2006, 3,768 orang tinggal di Whitianga, 1,476 di Coromandel, 6,756 di Thames dan 3,555 di Whangamata.

Kerajaan tempatan

Majlis Daerah Thames-Coromandel dibentuk daripada gabungan bekas Thames Borough dan Majlis Daerah Coromandel pada tahun 1975.
Talang Kering

Poskod

Poskod yang digunakan di Talang Kering adalah 38373. Terdapat 16 buah desa di dalam daerah kecamatan Air Napal.
Kampong Jalan Bedas

Pentadbiran

Dari segi pentadbiran, Kampong Jalan Bedas terletak dalam Mukim Seria. Mukim Seria merupakan salah satu dari 38 mukim yang terdapat di Brunei. Mukim Seria pula dari segi pentadbiran terletak dalam Daerah Belait, Brunei.
Udgir

Demografik 2001

Menurut bancian India pada tahun 2001, Udgir memiliki bilangan penduduk seramai 91,908. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Udgir memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 58% lelaki dan 42% wanita mampu membaca. 15% dari populasi berusia di bawah 6 tahun. (2001)
Kampung Pancor, Besut

Poskod

Poskod yang digunakan di Kampung Pancor, Besut, Terengganu ialah 22200.
Massaguel

Massaguel ialah sebuah komun yang terletak di komun Tarn di selatan Perancis.
Dhanaura

Demografik 2001

Menurut bancian India pada tahun 2001, Dhanaura memiliki bilangan penduduk seramai 24,465. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Dhanaura memiliki kadar pendidikan (kebolehan membaca) 58%, di bawah kadar purata kebangsaan 59.5%; dengan 61% lelaki dan 39% wanita mampu membaca. 17% dari populasi berusia di bawah 6 tahun. (2001)
Sekolah Kebangsaan Nibang

Sejarah

Sekolah kebangsaan Nibang terletak kira-kira 35 kilometer dari pekan Pitas. Secara rasminya, SK. Nibang telah ditubuhkan pada tahun 1998.

Pencapaian

1989- Bangunan diperbuat daripada kayu bulat
2015- Bangunan asrama desa berjaya dibina
Uppsala

Uppsala merupakan sebuah bandar yang terletak di Sweden bahagian tengah. Terletak 70 km dari utara Stockholm. Bandar ini merupakan bandar terbesar keempat di Sweden dengan jumlah penduduk 130,000 orang. Uppsala adalah ibu kota Daerah Uppsala. Di bandar ini terdapat Katedral Uppsala, yang merupakan bangunan terbesar di Skandinavia.
Kampung Bakong, Arau

Poskod

Poskod yang digunakan di Kampung Bakong, Arau, Perlis adalah 02600.
Kampung Pulau Pasir

Poskod

Poskod yang digunakan di Kampung Pulau Pasir, Kota Bharu, Kelantan adalah 15350.
Wile E. Coyote dan Road Runner

Ciptaan

Jones mereka watak Coyote berasaskan buku Mark Twain berjudul Roughing It,. Jones berkata dia mencipta kartun Coyote-Road Runner sebagai parodi kepada kartun "kucing dan tikus" tradisional seperti Tom and Jerry, yang, ironinya, Jones sendiri turut menjadi pengarahnya lama kemudian.
Nama "Wile E." Coyote sememangnya permainan kata bagi perkataan Inggeris "wily" yang bermaksud "licik". Huruf "E" dikatakan kependekan kepada Ethelbert dalam satu itu buku komik Looney Tunes; tetapi satu isu sahaja, di mana penulisnya tidak berniat untuk mencipta nama tengahnya. Nama keluarga Coyote disebut dengan "e" panjang (/kaɪˈoʊtiː/ ky-OH-tee), tetapi dalam satu kartun pendek, To Hare Is Human, Wile menyebutnya dengan diftong (/kaɪˈoʊteɪ/ ky-OH-tay). Lembaran model terawal bagi watak tersebut sebelum penampilan sulung rasminya (dalam Fast and Furry-ous) memperkenalkan dirinya sebagai "Don Coyote", permainan nama Don Quixote.

Perbadanan Acme

Wile E. Coyote seringkali memperoleh peralatan dan peranti yang kompleks daripada syarikat pesanan pos rekaan bernama Perbadanan Acme untuk menangkap Road Runner. Namun, peralatan tersebut sering sahaja gagal dan memakan dirinya balik. Persoalan sama ada peralatan tersebut gagal disebabkan kegagalan pengendalinya ataupun disebabkan kegagalan peralatan tersebut sendiri masih lagi menjadi tanda tanya. Coyote sering kali terbakar sehingga rentung, dihempap sehingga penyek, serta jatuh ke dalam gaung (sesetengah kartun menggabungkan ketiga-tiganya). Ada kalanya produk Acme memang boleh berfungsi dengan baik, tetapi dalam keadaan yang boleh memakan diri Coyote sendiri (senjata makan tuan).
Bagaimana Coyote mendapat wang untuk membeli produk-produk tersebut tidak dijelaskan sehinggalah dalam filem tahun 2003 berjudul Looney Tunes: Back in Action, di mana Coyote dipaparkan sebagai seorang pekerja Acme. Dalam satu episod Tiny Toon Adventures, Wile E. mengatakan protegenya Calamity Coyote memiliki akaun kad kredit Acme tanpa had, yang berkemungkinan boleh jadi salah satu penerangan yang munasabah. Wile E. menjadi "penguji beta" (atau sebenarnya "tikus makmal") Acme turut menjadi salah satu penerangan munasabah. Wile E. turut menggunakan peralatan perang seperti meriam, pelancar roket, bom tangan dan benet yang "umum", bukan produk Acme. Dalam satu iklan komersial Cartoon Network yang mempromosikan Looney Tunes, mereka bertanya kepana Coyote kenapa dia tetap membeli produk Perbadanan Acme walaupun kesemuanya memakan dirinya balik, Coyote menjawab dengan menggunakan papan tanda kayu (setelah satu lagi produk meletup pada mukanya buat kesekian kalinya): "Barisan Kredit yang Baik."
Pokok Selaput Tunggul

Kegunaan

Ia kadang-kadang ditanam sebagai perubatan dan tumbuhan hiasan. Ia digunakan sebagai ubat tradisional di Indonesia, Thailand, Malaysia dan bahagian Afrika termasuk Nigeria. Daun muda hancur lebur, dan cecair yang terhasil boleh digunakan untuk merawat luka-luka kulit. Dalam perubatan tradisional daripada Thailand tumbuhan ini digunakan untuk rawatan luka, ruam, kencing manis, dan sebagai penghalau serangga. Sebatian phytoprostane asid chromomoric C-I telah dikenal pasti dari Pokok Kapal Terbang sebagai pencetus yang kuat daripada aktiviti faktor transkripsi NFE2L2 (Nrf2), pengawal selia tuan pelbagai gen dengan pertahanan, anti -inflammatory, dan fungsi detoksifikasi. Satu kajian baru-baru ini menunjukkan bahawa etno-farmakologi, funcigicidal, kepentingan nematicidal tumbuhan dan penggunaannya sebagai spesies kosong dan sebagai tumbuhan peningkatan kesuburan tanah di tebang dan bakar sistem putaran pertanian telah menyumbang kepada penggunaan yang berterusan dan merebak di Nigeria.

Keracunan

Keseluruhan pokok ini beracun dan boleh memudaratkan. Bahan aktif keracunan adalah Alkaloid pyrolizidin berserta dengan bahan-bahan α-pinen, ß-cubebene, 7- dan 9-Angeloylretroneecine, intermedine, riderine dan 3'-acetylrinderine.
Kesan Keracunan boleh menyebabkan kerosakan pada hati terutamanya di kalangan kanak-kanak. Keracunan ini boleh dipindahkan daripada ibu kepada anak dalam kandungan melalui uri. Sintom keracunan dapat dikesan setelah beberapa hari dan biasanya dikesan dengan kejadian sakit perut yang kuat, muntah-muntah dan bengkak hati.
Pusat Dagangan Dunia Putra

Latar belakang

Asalnya bangunan 42 tingkat ini dinamakan Bangunan Tunku Abdul Rahman dan Menara Dato’ Onn sempena memperingati kedua-dua bekas Presiden UMNO. Bangunan ini menggabungkan ciri-ciri moden dengan budaya tradisi Melayu.

Sejarah

Cadangan pembinaan PWTC bermula pada 1971, semasa Perhimpunan Agong UMNO bersetuju untuk membina sebuah bangunan tetap sebagai ibu pejabat UMNO menggantikan premis sedia ada ketika itu di Jalan Tuanku Abdul Rahman. Projek ini kemudian dipengerusikan oleh Presiden UMNO ketika itu, Tun Abdul Razak Hussein. Sebuah tabung khas telah ditubuhkan bagi menampung kewangan projek tersebut.
Pada tahun 1972, UMNO telah membeli 4 hektar tanah di Jalan Tun Ismail. Menerusi tabung khas yang diwujudkan, sebanyak RM3 juta telah berjaya dikumpulkan dari bahagian UMNO dan juga individu.
Kemudian, Timbalan Perdana Menteri ketika itu, Tun Hussein Onn telah mengambil alih jawatan sebagai pengerusi projek. Selepas kematian Tun Abdul Razak, Tun Hussein Onn yang ketika itu dilantik sebagai Perdana Menteri dan Pemangku Presiden UMNO telah melantik Tengku Razaleigh Hamzah mengambilalih jawatan tersebut
Pada tahun 1979, Majlis Tertinggi UMNO telah meluluskan rekabentuk PWTC. Kemudian Tun Dr Mahathir Mohamad telah mengambil alih jawatan pengerusi daripada Tengku Razaleigh. Kemudian, kerja-kerja pembinaan PWTC telah dimulakan ketika itu kemelesetan ekonomi.
Pada tahun 1985, Pusat Dagangan Dunia Kuala Lumpur telah dinamakan Pusat Dagangan Dunia Putra (Putra World Trade Center) (PWTC) sempena nama Perdana Menteri pertama, Tunku Abdul Rahman Putra Al-Haj.

Pembiayaan PWTC

Barry Wain di dalam bukunya bertajuk Malaysian Maverick: Mahathir Mohamad in Turbulent Times, membuat satu tuduhan yang mengejutkan bahawa ibupejabat Umno - Pusat Dagangan Dunia Putra (PWTC) - dibiayai, sebahagiannya, oleh pembayar cukai.
Penulis, yang merujuk maklumat tersebut kepada wawancara pada 2007 dengan bekas menteri kewangan, Tun Daim Zainuddin, berkata bank-bank berkenaan telah melupuskan sekurang-kurangnya RM140 juta faedah terkumpul.
Menurut Wain, harga siap sepenuhnya PWTC ialah RM360 juta. Jumlah yang dibiayai melalui pinjaman ialah RM199.5 juta dari bank milik kerajaan, Bank Bumiputera Malaysia Berhad dan RM64.9 juta dari Malayan Banking Bhd. laporan akauntan tersebut menyatakan bahawa sehingga Mac 1989, syarikat yang dilantik oleh Umno untuk membina bangunan itu, Khidmat Bersatu Sdn Bhd, hanya membayar faedah sebanyak RM51,570.
Kawasan perbandaran di wilayah Bern

Terdapat sebanyak 383 kawasan perbandaran di wilayah Bern, Switzerland (setakat Julai 2011).
Thevaram

Demografik 2001

Menurut bancian India pada tahun 2001, Thevaram memiliki bilangan penduduk seramai 14,501. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Thevaram memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 55% lelaki dan 45% wanita mampu membaca. 10% dari populasi berusia di bawah 6 tahun. (2001)
Simpang Jelutih

Poskod

Poskod yang digunakan di Simpang Jelutih adalah 36656. Terdapat 16 buah desa di dalam daerah kecamatan Batin XXIV.
Bandar Ulu Yam Baharu

Pentadbiran

Bandar Ulu Yam Baharu merupakan salah sebuah mukim yang terdapat dalam negeri Selangor, dan juga merupakan satu dari mukim yang terletak dalam pentadbiran Daerah Ulu Selangor.
Herrera de Alcántara

Herrera de Alcántara merupakan sebuah kawasan perbandaran yang terletak di Sepanyol dalam wilayah Cáceres, Extremadura.
Masjid Al Solihin

Sejarah

Masjid Al Solihin digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Al Solihin adalah Jusoh B Saad. Masjid Al Solihin memiliki No Daftar: MY-09-PB-00015.
Perbadanan Kemajuan Filem Nasional

Sejarah

Perbadanan Kemajuan Filem Nasional (FINAS) merupakan hasil dari cadangan Jawatankuasa Kemajuan Filem Nasional. FINAS ditubuhkan pada 26 Julai 1980, dan mula beoperasi di Jalan Ampang kemudian berpindah ke Kompleks Studio Merdeka, Hulu Kelang pada 19 Disember 1988, ketika Tan Sri Abdul Samad Idris menjadi pengerusi Finas.
Bermula dari 27 Disember 2004, FINAS kemudiannya diletakkan di bawah Kementerian Kebudayaan, Kesenian dan Warisan Malaysia dan merupakan agensi Kementerian Perpaduan Kebudayaan Kesenian dan Warisan bermula pada tahun 2008. Mulai April 2008 FINAS diletakkan di bawah Kementerian Penerangan Komunikasi dan Kebudayaan.
Finas terbabit dengan penggalakkan perfileman di Malaysia, dan dengan perlaksanaan Akta Penggalakan Pelaburan, 1986 turut memancu aktiviti pengeluaran filem dan video tempatan. Finas juga turut menubuhkan Akademi Filem pada 1987, yang bertujuan bagi memberikan latihan formal jangka pendek, peringkat sijil dan diploma kepada golongan karyawan yang berminat dalam bidang perfileman. Selain itu pengeluar-pengeluar filem tempatan juga menikmati galakan kewangan kerajaan di bawah Skim Pemberian Galakan melalui Cukai Hiburan.
Bagi menggalakkan perfileman di Malaysia, Finas turut memberikan bantuan dalam bentuk kemudahan pinjaman dan sewaan alat kelengkapan penggambaran serta kemudahan produksi filem, dewan pratonton dan studio. Pihak kerajaan turut membantu pengeluar-pengeluar filem tempatan dengan menawarkan potongan 50% kepada iklan-iklan di televisyen kerajaan oleh Kementerian Penerangan. 
Pihak kerajaan juga telah menguatkuasakan syarat Wajib Tayang mulai Januari 1991 dalam usaha membangunkan industri perfileman Malaysia yang ditadbir urus oleh Finas.

Festival Filem Malaysia

Festival Filem Malaysia adalah majlis anugerah filem yang dibawa oleh Persatuan Wartawan Hiburan Malaysia (EJA) untuk menghargai dan menghormati produk-produk seni dan seni filem. Upacara rasmi di mana anugerah diberikan adalah salah satu upacara penghargaan yang paling menonjol dan acara kemuncak bagi industri filem di Malaysia dan disiarkan secara langsung di televisyen tempatan, setiap tahun. Ia dianggap bersamaan Malaysia dengan Anugerah Akademi di Amerika Syarikat dan ia merupakan salah satu daripada anugerah tahunan utama yang dibentangkan di Malaysia, bersama dengan Anugerah Bintang Popular untuk seluruh industri hiburan, dan Anugerah Industri Muzik untuk industri muzik. Bermula dengan perasmian ketiga, FFM tidak lagi dianjurkan oleh EJA, tetapi sebaliknya diambil alih oleh Finas selepas organisasi kedua majlis anugerah.

Bergabung dengan Filem Negara

Pada 28 November 2012, Finas dan Filem Negara Malaysia digabungkan untuk membentuk sebuah perbadanan filem tunggal. TPenggabungan dibuat untuk menjadikan perbadanan itu bertanggungjawab untuk pembangunan industri filem tempatan untuk mengelakkan pembaziran dana dan tumpang tindih penyediaan infrastruktur.

Insentif Filem di Malaysia

Insentif Filem di Malaysia ialah program yang diperkenalkan oleh Finas pada Oktober 2014 sebagai langkah bersejarah yang menjadikan Malaysia destinasi pilihan dan hab pengeluaran filem.
Partnership Accounting

Ringkasan

Buku Partnership Accounting ini membincangkan mengenai isu dalam bidang perakaunan.
Lapangan Terbang Tawau

Sejarah

Pada awalnya, lapangan terbang Tawau terletak di Jalan Utara yang terletak dua batu dari Tawau. Lapangan terbang tersebut dibuka secara rasminya pada tahun 1968 oleh bekas Menteri Pengangkutan Malaysia, Tan Sri Haji Sardon. Ia hanya digunakan untuk menampung pesawat kecil contohnya Fokker 50.
Pada awal 80-an, Boeing 737 milik syarikat Penerbangan Malaysia (MAS) membuat penerbangan sulung ke lapangan terbang Tawau selepas landasannya diperbesarkan. Semenjak itu, lapangan terbang tersebut telah menerima penerbangan dari Kota Kinabalu, Sandakan dan Lahad Datu.
Walau bagaimanapun, pada 15 September 1995, sebuah pesawat Fokker 50 milik MAS yang membuat penerbangan dari Kota Kinabalu mendarat 500m dari hujung landasan 2200m tersebut. Dalam cubaan untuk membuat pusingan, pesawat tersebut teerhempas ke sebuah perkampungan Melayu, kampung Seri Menanti, mengakibatkan 34 kematian termasuk dua krew pesawat.
Lebih awal lagi, pada 20 Mac 1995, sebuah pesawat kargo Cessna Caravan turut terhempas ke perumahan berikutan gagal untuk berlepas. Sebuah lagi pesawat Boeing 737 telah tergelincir dari landasan pada Oktober 2001 tanpa menyebabkan sebarang kecederaan kepada penumpang.
Mengikut satu tinjauan, lapangan terbang lama mempunyai landasan yang terpendek di Malaysia. Tidak lama kemudian, sebuah lapangan terbang antarabangsa baru berada dalam rancangan kerajaan untuk memindahkan lapangan terbang Tawau ke lokasi baru sekitar lebuh raya Tawau - Semporna, 30km dari Tawau.
Lapangan terbang tersebut kemudiannya dibuka untuk umum pada Disember 2001. Pada tahun 2003, Lapangan Terbang Tawau dilancarkan secara rasmi oleh bekas Menteri Pengangkutan Malaysia, Tun Dr. Ling Liong Sik. Lapangan Terbang Tawau menjadi lapangan terbang kedua terbesar di Sabah selepas Lapangan Terbang Antarabangsa Kota Kinabalu.
Mukhiguda

Demografik 2001

Menurut bancian India pada tahun 2001, Mukhiguda memiliki bilangan penduduk seramai 6,859. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Mukhiguda memiliki kadar pendidikan (kebolehan membaca) 74%, melebihi kadar purata kebangsaan 59.5%; dengan 61% lelaki dan 39% wanita mampu membaca. 13% dari populasi berusia di bawah 6 tahun. (2001)
Daerah Dawlat Yar

Dawlat Yar merupakan sebuah wilayah di Wilayah Ghor, Afghanistan.
Shaharuddin Abdullah

Gambaran kerjaya

Shaharuddin Abdullah pernah menjadi salah satu penyerang paling digeruni di Malaysia. Beliau dikenali sebagai "Harimau Malaysia" kerana keupayaannya untuk menjaringkan gol. Beliau pernah menjaringkan 15 gol untuk Malaysia dalam kejohanan Pestabola Merdeka yang berdiri sebagai rekod untuk masa yang sangat lama.
Kerjaya bermain dalam tahun 1960-an hingga 1980-an melibatkan kecemerlangan selama 3 dekad semasa era pemain hebat seperti Abdul Ghani Minhat, Syed Ahmad Syed Abu Bakar, N.Thanabalan, Wong Choon Wah dan Mokhtar Dahari.
Dia mula bermain bola sepak ketika berusia 9 tahun. Dia menggunakan padang Marin Sg.Gelugor berdekatan rumah untuk belajar kemahiran bola sepak. Bapanya Abdullah Mohammad adalah seorang penjaga gol untuk Pulau Pinang pada tahun 1950-an. Beliau di posisi penjaga gol namun akhirnya bertukar menjadi penyerang, seorang penyerang yang bagus. Beliau membantu sekolahnya, Sekolah Kebangsaan Sungai Gelugor, untuk memenangi kejohanan antara sekolah dan daerah.
Pada tahun 1964, beliau telah dipilih untuk bermain bagi pasukan Pulau Pinang dalam Piala Burnley bersama adiknya, Namat Abdullah, Ali Bakar, Khalil Hashim, Cha Peng Chiang, Yap Kim Kok, Mohamad Bakar dan N.Baskaran. Beliau memenangi Piala Burnley dengan Pulau Pinang pada tahun 1969.
Dia bermain untuk Malaysia dalam Sukan Olimpik Munich 1972. Beliau juga pernah menjadi sebahagian daripada pasukan yang memenangi pingat gangsa dalam Sukan Asia 1974 di Teheran, Iran.
Humor jamban

Humor jamban merujuk kepada bahan kelakar kasar yang dikaitkan dengan norma yang negatif, bertentangan dengan budaya setempat sesuatu kaum, bangsa, atau negara. Ia boleh juga merujuk kepada jenaka yang berkait dengan peninjaan, pengencingan, keflatulenan atau yang seperti dengannya.
Sagard

Sagard merupakan sebuah kawasan perbandaran terletak di daerah Vorpommern-Rügen, Mecklenburg-Vorpommern, Jerman.
Kedarnath

Demografik 2001

Menurut bancian India pada tahun 2001, Kedarnath memiliki bilangan penduduk seramai 479. Dari jumlah tersebut, kaum lelaki membentuk 98% dari jumlah keseluruhan populasi dan wanita seramai 2%.

Pendidikan 2001

Menurut bancian India pada tahun 2001 Kedarnath memiliki kadar pendidikan (kebolehan membaca) 63%, melebihi kadar purata kebangsaan 59.5%; dengan 99% lelaki dan 1% wanita mampu membaca. 0% dari populasi berusia di bawah 6 tahun. (2001)
Pencawang elektrik

Pencawang elektrik ialah sejenis stesen dalam sistem penjanaan, penghantaran dan pengagihan elektrik di mana voltan dinaik atau diturunkan menggunakan transformer.

Pencawang penghantaran

Pencawang utama atau pencawang penghantaran menyambungkan dua atau lebih talian penghantaran, biasanya diletakkan berhampiran dengan sumber tenaga. Mengikut piawaian, sebuah pencawang utama yang hendak dipasang hendaklah sekurang-kurangnya mempunyai dua pengubah. 33/11kV, penyuap 33kV, penyuap 11kV dan peralatan-peralatan lain yang merupakan peralatan khas yang direka bentuk untuk berkendalian pada voltan tinggi. Peralatan lain yang terdapat dalam pencawang utama iaitu pengasing, pemutus litar, pengubah penurun, pengubah arus, palang bas dan sebagainya.
Beaurainville

Beaurainville merupakan sebuah komun di jabatan Pas-de-Calais di utara Perancis.
Pengerang

Pengerang adalah satu pekan kecil di Daerah Kota Tinggi, Johor, Malaysia. Pengerang berdekatan dengan Tanjung Kapal, Sungai Rengit, Teluk Ramunia di Johor. Pengerang juga berhampiran dengan Sungai Lebam, Sungai Johor dan Pulau Tekong.
Ia menjadi pos imigresen di Pantai Timur Johor. Ia mempunyai beberapa buah rumah dan satu jalan yang menghala ke Sungai Rengit, bandar yang lebih besar untuk penginapan dan kemudahan makanan. Mukabumi yang rendah dan berpaya menyebabkan kawasan ini agak ketinggalan berbanding dengan kawasan-kawasan lain di Johor.
Bahagian Kemajuan Wilayah Persekutuan dan Perancangan Lembah Klang

Bahagian Kemajuan Wilayah Persekutuan dan Perancangan Lembah Klang merupakan agensi kerajaan yang bertanggung jawab memajukan Lembah Klang, Malaysia.
BKWPPLK wujud hasil dari penggabungan dua (2) bahagian di Jabatan Perdana Menteri, iaitu Bahagian Kemajuan Wilayah Persekutuan dan Urusetia Perancangan Lembah Klang. Pengisytiharan disempurnakan melalui Surat Pekeliling Bil. 4/97, berkuatkuasa mulai 1 Mac 1996

Alamat surat menyurat

Bahagian Kemajuan Wilayah Persekutuan dan Perancangan Lembah Klang

Blok B3, Aras 4

Pusat Pentadbiran Kerajaan Persekutuan,

62502 Putrajaya, Malaysia

Tel: 603-8888 1957

Faks: 603-8888 3351 / 3354

Objektif

Objektif Bahagian Kemajuan Wilayah Persekutuan dan Perancangan Lembah Klang adalah :

Memberi khidmat urusetia yang cekap, berkualiti dan berkesan kepada Jemaah Menteri dan Ketua Setiausaha Negara yang juga menjadi Setiausaha Jemaah Menteri serta mengesan pelaksanaan keputusan-keputusan Kerajaan.

Misi

Menjadi organisasi unggul yang bertanggungjawab merancang, mengawal dan menyelaras dasar dan pembangunan WIlayah Persekutuan dan Lembah Klang melalui penggembelengan sepenuhnya sumber, kepakaran dan teknologi demi mewujudkan masyarakat yang bersatu padu, dinamik dan progresif yang mengamalkan nilai-nilai murni yang dapat mempertingkatkan imej Wilayah Persekutuan dan Lembah Klang
Cidahu, Pagaden Barat

Poskod

Poskod yang digunakan di Cidahu adalah 41252. Terdapat buah desa di dalam daerah kecamatan Pagaden Barat.
Lif dua tingkat

Lif dua tingkat merupakan sejenis lif yang direka dengan dua gerabak yang disambungkan satu di atas yang satu lagi. Ini membolehkan penumpang di dua tingkat berturut-turut untuk menggunakan sebuah lif serentak, sekaligus meningkatkan lagi muatan penumpang syaf lif. Lif sebegini nyata cekap dalam bangunan yang mana jumlah penumpang terlalu ramai sehingga lif tunggal terpaksa berhenti di setiap tingkat. Misalnya, penumpang boleh menaiki satu lif (yang pergi ke tingkat bernombor ganjil sahaja) di tingkat 3, manakala seorang lagi menaiki sebuah lagi (yang pergi ke tingkat bernombor genap sahaja) di tingkat 4. Lif tingkat genap tersebut sebenarnya terletak di atas lif tingkat ganjil.
Moritzburg

Moritzburg merupakan sebuah kawasan perbandaran terletak di daerah Meißen, Saxony, Jerman.
Piechowice

Piechowice merupakan sebuah bandaraya yang terletak di daerah Lower Silesian, Poland.
Ken Page

Kehidupan awal

Page dilahir dan dibesarkan di St. Louis, Missouri, pada 20 Januari 1954.
Mukim Tembila

Pentadbiran

Mukim Tembila merupakan salah sebuah mukim yang terdapat dalam negeri Terengganu, dan juga merupakan satu dari mukim yang terletak dalam pentadbiran Daerah Besut.
Seramik Cina

Barang seramik Cina menunjukkan satu perkembangan yang berterusan sejak tempoh pra-dinasti, dan merupakan salah satu bentuk yang paling penting seni Cina. China kaya dengan bahan-bahan mentah yang diperlukan untuk membuat seramik. Jenis pertama seramik telah dibuat semasa zaman Palaeolitik. Seramik Cina terdiri daripada bahan-bahan pembinaan seperti batu-bata dan jubin, ke tangan dibina tembikar kapal dilepaskan dalam unggun api atau tanur, kepada yang canggih porselin Cina barang dibuat bagi istana maharaja. China mempunyai monopoli ke atas porselin pengeluaran sehingga baru-baru ini, dan porselin juga sering dipanggil "china" dalam bahasa Inggeris.
Skuad Kejohanan Remaja B-16 AFF 2017

Di bawah adalah Skuad Kejohanan Remaja B-16 AFF 2017 yang akan bertanding dalam Kejohanan Remaja B-16 AFF 2017 di Thailand pada 9 Julai hingga 23 Julai 2017.